**Zápisnica**

z ustanovujúceho zasadnutia Obecného zastupiteľstva v Rúbani, konaného

dňa 3. decembra 2018 o 1700 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla doterajšia starostka obce Ing. Štěpánka Zacharová.

Potom oboznámila prítomných s návrhom programu rokovania.

1. Otvorenie zasadnutia
2. Určenie zapisovateľa a overovateľov zápisnice
3. Informácia predsedu miestnej volebnej komisie o výsledkoch volieb do obecného zastupiteľstva a o výsledku voľby starostu
4. Zloženie sľubu novozvoleného starostu obce, prevzatie insígnií a prevzatie vedenia ustanovujúceho zasadnutia novozvoleným starostom
5. Zloženie sľubu poslancov novozvoleného obecného zastupiteľstva
6. Schválenie programu
7. Voľba návrhovej komisie
8. Príhovor novozvoleného starostu
9. Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva
10. Zriadenie komisií obecného zastupiteľstva
11. Plat starostu
12. Dôležité informácie
13. Rôzne
14. Záver

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, doterajšia starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila PaedDr. Kristínu Pócsovú a Bc. Líviu Šámšonovú.

**3/ Informácia predsedu miestnej volebnej komisie o výsledkoch volieb do obecného zastupiteľstva a o výsledku voľby starostu**

Predseda miestnej volebnej komisie, Eva Miták informovala prítomných o výsledkoch volieb do orgánov samosprávy obce, ktoré sa konali dňa 10.11.2018. Správa tvorí prílohu zápisnice pod písmenom C.

**4/ Zloženie sľubu novozvoleného starostu obce, prevzatie insígnií a prevzatie vedenia ustanovujúceho zasadnutia novozvoleným starostom**

Novozvolená starostka obce, Ing. Štěpánka Zacharová zložila sľub prečítaním zákonom stanoveného textu sľubu a po prečítaní sľub potvrdila svojím podpisom pod text sľubu napísaný na osobitnom liste, ktorý tvorí prílohu zápisnice pod písmenom D.

**5/ Zloženie sľubu poslancov novozvoleného obecného zastupiteľstva**

Po zložení svojho sľubu starostka obce, Ing. Štěpánka Zacharová vyzvala novozvolených poslancov, aby zložili sľub tak, že pripoja svoj podpis pod znenie sľubu na osobitnej listine. Následne prečítala sľub poslanca. Novozvolení poslanci obecného zastupiteľstva, Zoltán Ešek, Imrich Petrík, PaedDr. Kristína Pócsová, Bc. Lívia Šámšonová, Ing. Zoltán Tamašek zložili sľub podpisom pod zákonom stanovený text sľubu napísaný na osobitnom liste, ktorý tvorí prílohu zápisnice pod písmenom E.

**6/ Schválenie programu**

Starostka obce, Ing. Štěpánka Zacharová konštatovala, že rokovania sa zúčastňuje 5 poslancov, takže zasadnutie je uznášaniaschopné. Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**7/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie: Imricha Petríka, Zoltána Ešeka a Ing. Zoltána Tamašeka.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**8/ Príhovor novozvoleného starostu**

Starostka obce, Ing. Štěpánka Zacharová predniesla krátky slávnostný príhovor. .Príhovor tvorí prílohu zápisnice pod písmenom F.

**9/ Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva, ktorý tvorí prílohu zápisnice pod písmenom G.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **1** zo dňa **03.12.2018**

Obecné zastupiteľstvo v Rúbani

podľa § 12 ods. 2,3,5 a 6 zákona č. 369/1990 Zb. o obecnom zriadení

**p o v e r u j e**

Imricha Petríka za podmienok citovaných v ustanoveniach zákona č. 369/1990 Zb. o obecnom zriadení zvolať a viesť zasadnutie obecného zastupiteľstva

**10/ Zriadenie komisií obecného zastupiteľstva**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zriadenie komisií obecného zastupiteľstva, ktorý tvorí prílohu zápisnice pod písmenom H.

*V diskusii vystúpili:*

*PaedDr. Kristína Pócová, poslanec – dopyt k činnosti komisie na ochranu verejného záujmu pri výkone funkcií verejných funkcionárov*

*Ing. Štěpánka Zacharová, starostka obce - komisia na ochranu verejného záujmu pri výkone funkcií verejných funkcionárov skúma majetkové pomery starostu obce*

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **2** zo dňa **03.12.2018**

Obecné zastupiteľstvo v Rúbani

1. **schvaľuje** podľa § 15 zákona č. 369/1990 Zb. o obecnom zriadenízriadenie **Komisie pre kultúru, šport a cirkev** v zložení:

Imrich Petrík **-** predseda komisie

Aneta Vašová – člen komisie

Ambróz Póč – člen komisie

Zoltán Ešek – člen komisie

Marta Zubnárová – člen komisie

Marián Šámšon – člen komisie

František Pati – člen komisie

1. **schvaľuje**  v zmysle čl. 7 odsek 5 zákona č. 357/2004 Z. z. o ochrane verejného záujmu zriadenie **Komisie na ochranu verejného záujmu pri výkone funkcií verejných funkcionárov** v zložení:

PaedDr. Kristína Pócsová – predseda komisie

Imrich Petrík – člen komisie

Lívia Šámšonová – člen komisie

Ing. Zoltán Tamašek – člen komisie

Zoltán Ešek – člen komisie

**11/ Plat starostu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Plat starostu, ktorý tvorí prílohu zápisnice pod písmenom I.

Poslancom bol v písomných podkladoch doručený návrh uznesenia s dôvodovou správou.

Návrh poslanca Imricha Petríka - zvýšenie minimálneho platu starostu o 35% s účinnosťou od 1. decembra 2018

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **3** zo dňa **03.12.2018**

Obecné zastupiteľstvo v Rúbani na svojom ustanovujúcom zasadnutí

na základe § 11 ods. 4 písm. i) Zákona o obecnom zriadení a § 4 ods. 2, 2. Veta zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov **schvaľuje** zvýšenie minimálneho platu starostu o  35 % s účinnosťou od 1. decembra 2018

**12/ Dôležité informácie**

Starostka obce, Ing. Štěpánka Zacharová informovala poslancov o najdôležitejších vnútorných predpisoch obce (rokovací poriadok, štatút, zásady odmeňovania poslancov, všeobecne záväzné nariadenia obce). Poslancom bol odovzdaný materiál: rozpočet obce na rok 2019, rokovací poriadok.

**13/ Rôzne**

Starostka obce, Ing. Štěpánka Zacharová pozvala všetkých prítomných na podujatie s oslavou Sv. Mikuláša, ktoré sa uskutoční dňa 5.12. vo dvore málotriednej základnej školy.

Aneta Vašová, obyvateľ – poslanec obce vo volebnom období 2014-2018, novozvolenému poslaneckému zboru popriala veľa úspechov v práci.

Ing. Ladislav Bolya, obyvateľ - ako poslanec obce vo volebnom období 2014-2018 sa poďakoval za dobrú spoluprácu a trpezlivosť, poprial novozvolenej starostke a novozvolenému poslaneckému zboru úspešnú spoluprácu v novom volebnom období.

**14 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila. Vyjadrila vďaku poslancom volebného obdobia 2014-2018 a zamestnancom obce za vykonanú prácu a dobrú spoluprácu. Vyjadrila presvedčenie o tom, že novozvolené orgány budú pokračovať v nastavenom trende.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Pócsová Kristína

Bc. Šámšonová Lívia

Zapisovateľka: Helena Kanyicsková